'জয় বাংলা' তার শিল্পীসত্তার মূলমন্ত্র। মুক্তিযুদ্ধে তার এক হাতে ছিল অস্ত্র, অন্য হাতে রঙ-তুলি। দেশ স্বাধীন করেছেন অস্ত্র হাতে, তুলিতে তুলে এনেছেন যুদ্ধের স্বপ্ন ও চেতনা। সেই তিনি- শিল্পী শাহাবুদ্দিন আহমেদ তার জন্মদিনে বললেন, তিনি আনন্দিত, আপ্লুত, উদ্বেলিত। বঙ্গবন্ধুর ডাকে যেভাবে স্বাধীনতা আদায় করেছিলেন, ঠিক সেভাবেই সবাইকে ঐক্যবদ্ধ থাকতে হবে। তাহলে এ দেশকে কেউ 'দাবায়া' রাখতে পারবে না।